DIE LIEFDE VAN GOD IN ONS Joh. 5:16-47 - Afrikanervolksparty
DIE LIEFDE VAN GOD IN ONS Joh. 5:16-47
Gepubliseer op 19 Augustus 2018 | Geskryf deur Hannes Ollewagen | | | Trefslae: 500
Die Here Jesus was gedurig in gesprek met Skrifgeleerdes en ander hooggeleerdes in die kerke van daardie tyd. Die meeste van hulle wou met hul meerderwaardige kennis van die Skrifte vir Hom strikvrae probeer stel. En hierin het Hy hulle gevoellose en liefdelose godsdienstigheid raakgesien en ook skerp veroordeel.
Ons dink aan die gedeelte uit Matt.23 wat aansluit by ons gelese gedeelte uit Johannes 5. Ons lees hier van Jesus wat die skrifgeleerdes en Fariseërs berispe oor hul oppervlakkige godsdienstigheid vir die vertoon daarvan terwyl daar in hul geestelike lewe geen diepte is nie. Hulle was godsdienstig vir die vertoon daarvan en om mense se eer te bekom, maar hul harte was ver van God af. “Wee julle, skrifgeleerdes en Fariseërs, geveinsdes, want julle maak die buitekant van die beker en die skottel skoon, maar binnekant is dit vol roof en onmatigheid. Blinde Fariseër, maar eers die binnekant van die beker en die skottel skoon, sodat ook die buitekant daarvan skoon kan word.” (Matt. 23:25&26).